
[bookmark: _Toc0]Változások következnek az antibiotikumok felírásában és az adatszolgáltatásban
Módosulnak az antibiotikumok felírásának feltételei, valamint az antibiotikum-felhasználás adatszolgáltatása. A vonatkozó rendelet módosítása minden állatorvos munkájára érvényes, egyes változásai pedig a társállatokat ellátó állatorvosokat érintik. Az antimikrobiális rezisztencia visszaszorítása érdekében bevezetett intézkedések hozzájárulnak az antibiotikum-felhasználás szélesebb körű nyomon követéséhez és a felelős antibiotikum-használat erősítéséhez.
Minden állatorvost érintő változás
A hatósági bizonyítvány érvényességi ideje 5 évről 10 évre emelkedik, visszamenőleges hatállyal.
A társállatokat ellátó állatorvosokat érintő változások
2028. január 1-től az adatszolgáltatási kötelezettség a kutyák és macskák kezelésére felhasznált antibiotikumokra is kiterjed.
A társállatokat ellátó állatorvosok számára is kötelező lesz a felelős antimikrobiális szerhasználatra irányuló képzés elvégzése és a hatósági bizonyítvány megszerzése az antibiotikum-hatóanyagú állatgyógyászati készítmények felírásához.

